פירוש נוסף ערך זה עוסק בתסרוקת של שיער. אם התכוונתם לציוד מכני הנדסי, ראו צמ"ה.
"הצמה" (1887) ציור של פייר-אוגוסט רנואר
צמה סינית
**צַמָּה** היא מבנה מורכב או דפוס הנוצר על ידי שילוב שלושה או יותר גדילים של חומר גמיש, כגון, סיבי טקסטיל, חוט, או שיער אדם. בהשוואה לתהליך האריגה בו משתמשים בבד בעל שתי קבוצות נפרדות (שתי וערב), צמה היא בדרך כלל ארוכה וצרה, וכל רכיב בה מקביל בזיגזג וחופף לאחרים.

הצמה הפשוטה ביותר היא שטוחה, מוצקה, ובנויה משלושה גדילים. לעיתים היא נקראת "קלועה". צמות מורכבות יותר ניתן לייצר עם מספר שרירותי, אך לרוב אי זוגי, של חוטים.

צמות משמשות לייצור חבלים, חפצים דקורטיביים, ותסרוקות לשיער. צמות מורכבות משמשות ביצירת חפצי אמנות תלויים העשויים מסיבים.

קליעת צמות נחשבת כאחת מהצורות של אריגת אצבעות.

צמה סינית
---------

גרסה פופולרית נוספת של הצמה הפשוטה, היא הצמה הסינית, בשמה הנפוץ יותר בציבור, או בשמותיה האחרים: צמה רקומה, צמה צרפתית.
צמה זו מתחילה מתחילת קו השיער במצח, ובמהלך קליעתה מוסיפים בכל קליעה קבוצות שיער מהצדדים, עד שמגיעים לסוף הקרקפת, שם ממשיכים בקליעה רגילה.

חבלים, כבלים ושרוכים
--------------------

פעולת הקליעה יוצרת חבל עבה וחזק יותר מהחוטים הבודדים מהם הוא עשוי. בחבלים קלועים משתמשים בטיפוס הרים ובשיט, כיוון שבשל חוזקם הם יכולים לשאת עומס ומשקל רב.

בכבלי חשמל ואלקטרוניקה, המונח צמה מתייחס לאוסף כבלים המאוגדים לצורך שמירה על סדר במערכת (למנוע ליפוף של הכבלים והסתבכות ברכיבים אחרים) המקל על הרכבתה ואחזקתה. כבלים של תקשורת מקבילית (כגון IDE) וכבלים שזורים לא נהוג לכנות במונח זה.

שרוכים העשויים מצמות של חוטי רקמה או סריגה, משמשים בבגדים לקשירת פתחי הבגד או לקישוטו, כתכשיטים, כשרוכי קשירה לשקיות בד.

צמה בסריגה ובקרושה
------------------

במונחי הסריגה והקרושה בעברית 'צמה' היא הצלבה בין עין אחת או מספר עיניים, היוצרת צורה של צמה בסריג. באנגלית דוגמה זו נקראת כבל (Cable) ולעיתים רחוקות גם 'עיניים נודדות' ו'הצלבת עיניים'. הצמה הסרוגה נוצרת על ידי העברת עין אחת או יותר למסרגה דו - חודית קטנה הנקראת מסרגת צמות, החזקת המסרגה לפני או אחרי המסרגות שעמן סורגים, סריגת עין אחת או יותר מהשיפוד השמאלי ואחרי זה סריגת העין או העיניים שעל מסרגת הצמות. בשילובים שונים של מספרי העיניים אפשר לקבל מגוון של צמות.

גם בקרושה במסרגת קרס אפשר ליצור מיני צמות על ידי דילוג מעל למספר עיניים יצירת עיניים ואחרי זה הפניית המסרגה מאחורי או לפני העיניים החדשות וסריגה לתוך העיניים מעליהן דילגו,

גלריית תמונות
-------------

* ילדה עם צמותילדה עם צמות
* אישה עם צמותאישה עם צמות
* צמות מחבליםצמות מחבלים
* אנימציה המדגימה קליעת צמה פשוטהאנימציה המדגימה קליעת צמה פשוטה

ראו גם
------

* תסרוקת
* שיער
* קארה (תספורת)
* סריגה
* סריגה במסרגה אחת

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **צַמָּה** |
| ויקיציטוט ציטוטים בוויקיציטוט: **צמה** |
| ויקישיתוף תמונות ומדיה בוויקישיתוף: **צמה** |

הערות שוליים
------------

1. ↑  Finger Weaving Techniques, **TEXTILE, 5,000 Years, An International History and Illustrated Survey**, 1993, 1993, עמ' 22, ISBN 0-8109-3875-8
2. ↑  Sarina Tariq, How to make Cord : 7 different methods, SEW GUIDE, Method 6: Plaiting/Braiding (באנגלית)
3. ↑  Rae Compton, אנגלית (ע), Cabled knitting, **THE ILLUSTRATED DICTIONARY OF KNITTING**, 1988, Loveland, Colorado: Interweave, 1988, עמ' 45-51, ISBN 0-934026-41-6
4. ↑  Rae Compton, Central Europe, **The Complete Book of TRADIONAL KNITTING**, 1989, London: BATSFORD, 1983, עמ' 110, ISBN 0713434619. (באנגלית)
5. ↑  רבקה לנדן (ע), כרך 4, תרגום: שולמית מנשה, סריגת צמות, **ידי זהב, אנציקלופדיה למלאכת יד**, 1975, עמ' 883,901,920. (בעברית)
6. ↑  Lesley Standfield, Cable Stitches, **The New KNITTING STITCH LIBRARY**, 1998, USA: LARK, 1992, עמ' 51-121, ISBN 1-57990-027-5. (באנגלית)
7. ↑  סוודר וכובע בסריגת צמות בצינורה, **אופנת פולגת**, עמ' 6. (בעברית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007284788805171
* GND: 4071252-7
* LCCN: sh85012127

 |